बड़े जोर से चलने लगी और बड़ी गर्जना के साथ बादल रुधिर की बूँदे बरसाने लगे। महोदर, महापार्श्व, धूम्राक्ष, शुक और सारण को साथ लिये रावा वहाँ गया जहाँ राजा अर्जुन जलक्रीड़ा कर रहा था। वहाँ वह बहुत जल्दी जा पहुँचा। उसने देखा कि स्त्रियों से घिरा हुआ राजा जल-विहार में लवलीन हो रहा है। उसे देखते ही क्रोध से लाल आँखें करके वह गम्भीर वाणी से, राजा के मंत्रियों से, बोला - " हे मन्त्री लोगो ! तुम हैहय-राज से जल्दी जाकर कहो कि युद्ध की इच्छा से रावण आया है।" यह सुन कर वे लोग अपने शस्त्र लेकर खड़े हो गये और बोले - "वाह रे रावण ! वाह ! युद्ध के लिए तुमने अच्छा समय ढूँढ़ा है । कहाँ तो राजा मस्त होकर स्त्रियों के साथ विहार में लगे हुए हैं और कहाँ तुम युद्ध करना चाहते हो ! आज के दिन क्षमा करो। रात मे टिक जाओ । कल अर्जुन से मिलना; और जो युद्ध करने की तुम्हारी इच्छा बहुत ही प्रबल हो तो हमारे साथ लड़ो। हम लोगों को मार कर फिर अर्जुन के साथ लड़ना ।" यह सुनते ही रावण के मन्त्रियों ने उनमें से बहुतों को तो मार डाला और बहुतों को खा लिया। क्योंकि वे सब भूखे थे । उस समय नर्मदा के किनारे पर दोनों के मन्त्रियों का बड़ा ही 'हलहला' शब्द हुआ । अर्जुन के दल के योद्धा दौड़ कर सैकड़ों
तोमर, प्रास, त्रिशूल, वज्र और कर्परण शत्रों के द्वारा रावण को और उसके मन्त्रियों को मारने लगे । उस समय अर्जुन के योद्धाओं का ऐसा कठोर गर्जन हुआ जैसा नक, मत्स्य, और मगर सहित समुद्र का होता है। जब रावण के मन्त्री प्रहस्त, शुक और सारण प्रभृति क्रुद्ध होकर
कार्त्तवीर्य की सेना को मारने लगे तब दूतों ने जाकर रावण का वह कर्म अर्जुन से कहा । दूत लोग भय के मारे घबरा गये थे। राजा ने उन लोगों से कहा कि डरो मत, कोई चिन्ता नहीं । फिर उसने स्त्रियों को जल से इस तरह बाहर कर दिया जैसे अञ्जन नामक दिग्गज अपनी हथिनियों को गंगा से बाहर कर दे । वह क्रुद्ध हो लाल आँखें करके अर्जुन रूप अग्नि, प्रलयकाल की अग्नि की भाँति, भभक उठा । सोने के बाजूबन्दों से शोभायमान वह अर्जुन गढ़ा लेकर राक्षसों पर ऐसा झपटा जैसे सूर्य अन्धकार पर दौड़ता है। गदा घुमाता हुआ, गरुड़ की नाई, बड़ी जल्दी बह राक्षसों के पास आगया । राजा को झपटता हुआ देखकर, हाथ में मूसल लिये, प्रहस्त बीच ही में सामने खड़ा हो गया । वह लोहबद्ध मूसल उसने राजा के ऊपर चलाया । फिर उसने काल के समान बड़ा ' नाद भी किया। हाथ से छूटते ही उस मूसल के अप्रभाग से, अशोक के फूल की नाई, अग्नि भभक उठी मानों अर्जुन को जला देगी। परन्तु मूसल को अपनी ओर आता देख कर राजा ने सहज ही, गदा के पैंतड़े से, उसे व्यर्थ कर दिया और पाँच सौ हाथ ऊँची अपनी गदा घुमा कर प्रहस्त के मारी । उस प्रहार से प्रहस्त तो ऐसा लोट गया जैसे वज्र की चोट से पर्वत चूर हो जाता है । प्रहस्त की ऐसी दशा देख कर मारीच, शुक, और सारण संग्राम से भागने लगे। प्रहस्त का गिरना और मन्त्रियों का भागना देख कर अर्जुन पर राबण दौड़ा।
अब हजार भुजावाले से बी